**Chiar dacă...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chiar dacă-n noaptea întristării

Te-aştept.. pe Tine-a te vedea,

Iar ochii tot în largul zării

Îţi caută fiinţa Ta,

Soră îmi este orice zare

Şi frate, freamătul de vânt...

Codrul cu frunze foşnitoare,

Izvor, cu susurul lui blând

Trecând prin valea de suspine

Inima mea tresare iar...

Ca-n toate, simt că eşti cu mine

Chiar dacă merg pe drum, hoinar,

Chiar dacă dorurile toate

Îmi lasă-n suflet un amar,

De colţul cerului, legate

Cu toate sunt! Fără hotar,

Mă simt iubit mereu de Tine..

Mă simt iubit.. şi-s fericit

Că-n toate... toate eşti cu mine,

Mântuitorul meu iubit!

Şi soră-mi este orice zare

Iar frate.. freamătul de vânt,

Când Tu dai florilor culoare

Şi glas celor ce n-au cuvânt,

Lumină, celor orbi din fire...

Dai binecuvântarea Ta

Peste întreaga omenire..

O, cine poate face-aşa?

Mă tem să nu pierd moştenirea

Din cerul Tau,nemarginit...

Mă tem ca să nu-Ţi pierd Iubirea

Să uit cumva,cât m-ai iubit...

Păşind pe lespedele firii

Iubindu-Te pentru ce eşti,

Adun în suflet trandafirii

Frumoşi.. ai zărilor cereşti...

Şi plâng şi cânt.. eu biet hoinar,

Ca Tu mi-ai fost Isus, şi-mi eşti,

Un minunat şi dulce Far...

19.05.2016